system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Tălagiu, Arad?
assistant
Tălagiu este un sat în comuna Pleșcuța din județul Arad, Crișana, România.

Acesta se întinde pe ambele maluri ale Crișului Alb.

La începutul secolului al XVIII-lea a fost edificată o biserică de lemn, cu hramul "Sf. Arhangheli", situată pe locul numit Budu. Tradiția consemnează că de aici, biserica a fost mutată pe Dealul cu meri, de unde, în cele din urmă, pe locul actualei biserici. În biserică exista un antimis sfințit în anul 1736, iar pe ușile împărătești se afla înscris anul "1783". Un document din 1854 menționează că biserica ar fi fost edificată în 1790. În anul 1860 biserica este pictată de Ioan Demetrovici.

În anul 1931, Secția pentru Transilvania a Comisiei Monumentelor Istorice, aprobă demolarea bisericii din Tălagiu, de unde, referentul Coriolan Petranu, propunea păstrarea antimisului din anul 1736, a unui scaun episcopal (tron arhieresc), a unei ripide vechi și a unui chivot executat în anul 1800 de preotul Sirca. Biserica a fost demolată numai în anul l935, fiind înlocuită cu actuala de piatră ce poarta hramul celei vechi.

Castelul din sat (actualmente școală) a fost martorul acțiunilor lăncierilor lui Avram Iancu în 1849.

Localitatea Tălagiu este ceea mai mare localitate de pe raza comunei Pleșcuța. Aici se pot vizita câteva obiective interesante cum ar fi Grota Haiducilor de pe Valea Ursului care reprezintă un refugiu în care se ascundeau sătenii în timpul celor două războaie mondiale. Un alt obiectiv este cariera de caolin sau apă tămăduitoare de pe Valea Galiței.

Istoric
Prima atestare documentară a localității Tălagiu datează din anul 1339.

Economia
Economia cunoaște în prezent o dinamică puternică, cu creșteri importante semnalate în toate sectoarele de
activitate. Sectorul economic secundar este reprezentat de exploatările de andezit, de exploatările forestiere și de prelucrarea lemnului.

Turism
 Arhitectura tradițională,
 Valea  Galiței 
 Valea  Ursului 
 Mina de aur
 Defileul Crișului Alb

Vezi și
Biserica de lemn din Tălagiu

Galerie

Puntea Arsuri|centru|cadru

Tălagiu, Pleșcuța